CELEX: 31992D0222
Language: el
Date: 1992-03-26 00:00:00
Title: 92/222/ΕΟΚ: Απόφαση της Επιτροπής της 26ης Μαρτίου 1992 περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από τη Βουλγαρία

Avis juridique important

|

31992D0222

92/222/ΕΟΚ: Απόφαση της Επιτροπής της 26ης Μαρτίου 1992 περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από τη Βουλγαρία  

Επίσημη Εφημερίδα αριθ. L 108 της 25/04/1992 σ. 0038 - 0045 Φινλανδική ειδική έκδοση: Κεφάλαιο 3 τόμος 41 σ. 0242  Σουηδική ειδική έκδοση: Κεφάλαιο 3 τόμος 41 σ. 0242 

ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Μαρτίου 1992  περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από τη Βουλγαρία  (92/222/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε  τελευταία από την απόφαση 91/688/ΕΟΚ (2), και ιδίως το άρθρο 16,  Εκτιμώντας:  ότι η απόφαση 81/545/ΕΟΚ (3), όπως τροποποιήθηκε τελευταία από την απόφαση 88/317/ΕΟΚ (4), θεσπίζει τις υγειονομικές προϋποθέσεις και το κτηνιατρικό πιστοποιητικό κατά τις εισαγωγές νωπού κρέατος από τη Βουλγαρία-  ότι η απόφαση 91/536/ΕΟΚ της Επιτροπής της 16ης Οκτωβρίου 1991 περί εισαγωγής από τα κράτη μέλη ορισμένων ζωντανών ζώων και ζωικών προϊόντων προελεύσεως Βουλγαρίας (5) ελήφθη έπειτα από την εμφάνιση αφθώδους πυρετού στην περιοχή Γιαμπόλ (Jabol) στη  Βουλγαρία- ότι η απόφαση αυτή προβλέπει την απαγόρευση εισαγωγής ζωντανών ζώων του είδους των βοοειδών, προβατοειδών, αιγοειδών και χοιροειδών, και προϊόντων με βάση το κρέας των προαναφερθέντων ειδών εκτός των προϊόντων με βάση το κρέας που έχουν  υποστεί θερμική επεξεργασία που πραγματοποιείται εντός ερμητικώς κλεισμένων δοχείων με τιμή Fo ίση ή ανώτερη του 3,00 ή θερμική επεξεργασία υπό τον όρο ότι η εσωτερική θερμοκρασία ανέρχεται σε 80o C-  ότι διαπιστώθηκε ότι πραγματοποιήθηκαν έκτακτοι εμβολιασμοί δακτυλίου κατά του αφθώδους πυρετού στις περιοχές Γιαμπόλ και Μπούργκας- ότι διαπιστώθηκε επίσης ότι ο συνήθης ετήσιος εμβολιασμός κατά του αφθώδους πυρετού σταμάτησε τον Αύγουστο 1991 στη  Βουλγαρία-  ότι τα αποτελέσματα έρευνας που διεξήχθη σε μέρη της Βουλγαρίας δείχνουν ότι η κατάσταση έχει βελτιωθεί και ότι είναι τώρα δυνατό να επιτραπούν οι εισαγωγές νωπού κρέατος και ζωντανών ζώων του είδους των βοοειδών, προβατοειδών και χοιροειδών στην  Κοινότητα-  ότι, επιπλέον, οι αρμόδιες κτηνιατρικές αρχές της Βουλγαρίας επιβεβαίωσαν ότι δεν παρουσιάσθηκαν στη Βουλγαρία επί τουλάχιστον 12 μήνες κρούσματα πανώλης βοοειδών (Rinderpest), κλασικής πανώλης των χοίρων, αφρικανικής πανώλης των χοίρων, φυσαλιδώδους  νόσου των χοίρων, μεταδοτικής παράλυσης των χοίρων (νόσος του Teschen), ότι εμφανίσθηκε τον Ιούλιο 1991 ένα κρούσμα αφθώδους πυρετού, ότι εκτός από τον εμβολιασμό κατά της κλασικής πανώλης των χοίρων δεν διενεργούνται εμβολιασμοί κατά των ασθενειών  αυτών- ότι τα ζώα που εμβολιάσθηκαν κατά του αφθώδους πυρετού και της κλασικής πανώλης των χοίρων βρίσκονται στη Βουλγαρία-  ότι οι αρμόδιες αρχές της Βουλγαρίας ανέλαβαν να κοινοποιήσουν στην Επιτροπή και στα κράτη μέλη εντός 24 ωρών, με τηλεαντίγραφο, τηλετοπικό σήμα ή τηλεγράφημα την παρουσία κρούσματος οποιασδήποτε από τις προαναφερθείσες ασθένειες ή οιαδήποτε αλλαγή της  πολιτικής εμβολιασμών κατά των ασθενειών αυτών-  ότι, ορισμένα κράτη μέλη λόγω των ειδικών υγειονομικών συνθηκών που επικρατούν σε αυτά, όσον αφορά την κλασική πανώλη των χοίρων, απολαμβάνουν ειδικών διατάξεων κατά το ενδοκοινοτικό εμπόριο, και, ως εκ τούτου, θα πρέπει να επιτραπεί να εφαρμόζουν  ειδικές διατάξεις κατά τις εισαγωγές από τρίτες χώρες μέχρις ότου εφαρμοστεί η οδηγία 91/688/ΕΟΚ σε σχέση με υγειονομικές προϋποθέσεις όσον αφορά την κλασική πανώλη των χοίρων για ζωντανούς χοίρους, χοίρειο κρέας και προϊόντα με βάση το χοίρειο κρέας  προελεύσεως τρίτων χωρών- ότι οι διατάξεις αυτές πρέπει να είναι τουλάχιστον τόσον αυστηρές όσο και εκείνες οι οποίες εφαρμόζονται από το εν λόγω κράτος μέλος κατά το ενδοκοινοτικό εμπόριο-  ότι οι υγειονομικές προϋποθέσεις και το κτηνιατρικό πιστοποιητικό πρέπει να εγκριθούν σύμφωνα με την υγειονομική κατάσταση ενδιαφερόμενης τρίτης χώρας-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα κράτη μέλη επιτρέπουν την εισαγωγή των εξής κατηγοριών νωπού κρέατος από τη Βουλγαρία:  α) νωπό κρέας κατοικιδίων βοοειδών και αιγοπροβάτων βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Α, το οποίο πρέπει να συνοδεύει την αποστολή-  β) νωπό κρέας κατοικιδίων χοίρων, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Β, το οποίο πρέπει να συνοδεύει την αποστολή-  γ) νωπό κρέας κατοικιδίων μονόπλων, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Γ, το οποίο πρέπει να συνοδεύει την αποστολή-  Άρθρο 2  Τα κράτη μέλη, εφόσον παραμένουν επισήμως απαλλαγμένα από την κλασική πανώλη των χοίρων, δύνανται, όσον αφορά το νωπό χοίρειο κρέας που αναφέρεται στο άρθρο 1 στοιχείο β), να διατηρήσουν τους εθνικούς υγειονομικούς κανόνες σχετικά με την  προστασία από την κλασική πανώλη των χοίρων, μέχρι το αργότερο την 1η Ιουλίου 1992.  Άρθρο 3  Η παρούσα απόφαση δεν εφαρμόζεται στις εισαγωγές αδένων και οργάνων που επιτρέπονται από τη χώρα προορισμού για την παρασκευή φαρμάκων.  Άρθρο 4  Οι αποφάσεις 81/545/ΕΟΚ και 91/536/ΕΟΚ καταργούνται.  Άρθρο 5  Η παρούσα απόφαση θα επανεξετασθεί πριν από την 1η Ιουλίου 1992.  Άρθρο 6  Η παρούσα απόφαση απευθύνεται στα κράτη μέλη. Βρυξέλλες, 26 Μαρτίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 302 της 31. 12. 1972, σ. 28. (2) ΕΕ αριθ. L 377 της 31. 12. 1991, σ. 18. (3) ΕΕ αριθ. L 206 της 27. 7. 1981, σ. 1. (4) ΕΕ αριθ. L 182 της 13. 7. 1988, σ. 14. (5) ΕΕ αριθ. L 291 της 23. 10. 1991, σ. 20.    ΠΑΡΑΡΤΗΜΑ Α  ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας (1) κατοικιδίων βοοειδών και αιγοπροβάτων που προορίζεται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός πρωτοκόλλου πιστοποιητικού καταλληλότητος (2):  Χώρα εξαγωγής: Βουλγαρία  Υπουργείο:  Υπηρεσία:  Σχετικά:  (προαιρετικό)  Ι. Ταυτοποίηση του κρέατος  Κρέας από:  (είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) σφαγείου(ων)  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) εργαστηρίου(ων) τεμαχισμού  Διεύθυνση(εις) και αριθμός(οί) (2) κτηνιατρικής εγκρίσεως της (των) εγκεκριμένης(ων) ψυκτικής(ών) εγκατάστασης(σεων)  ΙΙΙ. Προορισμός του κρέατος  Το κρέας αποστέλλεται από:  (τόπος αποστολής)  στ :  (χώρα και τόπος προορισμού)  με το εξής μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση  Ο υπογράφων επίσημος κτηνίατρος βεβαιώνω ότι:  1. Το ανωτέρω αναφερόμενο νωπό κρέας προέρχεται από:  - ζώα που ευρίσκονταν στην επικράτεια της Βουλγαρίας για τρεις τουλάχιστον μήνες πριν από τη σφαγή τους ή μετά από τη γέννησή τους, εφόσον πρόκειται για ζώα ηλικίας κάτω των τριών μηνών,  - ζώα που προέρχονται από εκμεταλλεύσεις στις οποίες δεν έχει εκδηλωθεί αφθώδης πυρετός κατά τη διάρκεια των προηγούμενων 30 ημερών, και γύρω από την οποία σε ακτίνα δέκα χιλιομέτρων δεν έχει παρουσιασθεί κρούσμα αφθώδους πυρετού κατά τη διάρκεια των  προηγουμένων 30 ημερών,  - ζώα που έχουν μεταφερθεί από τις εκμεταλλεύσεις τους στο εγκεκριμένο σφαγείο χωρίς να έλθουν σε επαφή με ζώα τα οποία δεν πληρούν τους όρους που απαιτούνται για εξαγωγή του κρέατός τους στην Κοινότητα, και αν έχουν μεταφερθεί με μεταφορικά μέσα, ότι  τα τελευταία έχουν καθαρισθεί και απολυμανθεί πριν από τη φόρτωση,  - ζώα που έχουν υποβληθεί στο σφαγείο κατά τις 24 ώρες πριν από τη σφαγή τους σε υγειονομική εξέταση προ της σφαγής, όπως αναφέρεται στην οδηγία 72/462/ΕΟΚ, και δεν έχουν παρουσιάσει ενδείξεις αφθώδους πυρετού,  - εφόσον πρόκειται για αιγοπρόβειο κρέας, τα ζώα δεν προέρχονται από εκμεταλλεύσεις στις οποίες για υγειονομικούς λόγους έχει επιβληθεί απαγόρευση λόγω εκδηλώσεως βρουκελλώσεως των αιγοπροβάτων κατά τη διάρκεια των προηγούμενων έξι εβδομάδων.  2. Το προαναφερθέν νωπό κρέας προέρχεται από εγκατάσταση ή εγκαταστάσεις, στις οποίες μετά τη διάγνωση περιστατικού αφθώδους πυρετού, περαιτέρω παραγωγή κρέατος για εξαγωγή στην Κοινότητα, επιτράπηκε μόνο μετά τη σφαγή όλων των υπαρχόντων ζώων, την  απομάκρυνση όλου του κρέατος και τον τελικό καθαρισμό και την απολύμανση όλων των εγκαταστάσεων υπό την επίβλεψη επίσημου κτηνίατρου.      (τόπος)  (ημερομηνία)  Σφραγίδα    (υπογραφή του επίσημου κτηνίατρου)  (ονοματεπώνυμο με κεφαλαία, τυπικά προσόντα και τίτλοι)    (1) Νωπό κρέας: όλα τα τμήματα των κατοικιδίων χοίρων, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως. Εντούτοις διατηρημένα διά ψύξεως και κατεψυγμένα κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.   (1) Νωπό κρέας: όλα τα τμήματα των κατοικιδίων βοοειδών και αιγοπροβάτων, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως. Εντούτοις διατηρημένα διά ψύξεως και κατεψυγμένα κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ. (3) Για τα βαγόνια τρένου και τα φορτηγά αυτοκίνητα  σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.    ΠΑΡΑΡΤΗΜΑ Β  ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας (1) κατοικιδίων χοίρων που προορίζεται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός πρωτοκόλλου πιστοποιητικού καταλληλότητος (2):  Χώρα εξαγωγής: Βουλγαρία  Υπουργείο:  Υπηρεσία:  Σχετικά:  (προαιρετικό)  Ι. Ταυτοποίηση του κρέατος  Κρέας κατοικιδίων χοίρων  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) σφαγείου(ων)  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) εργαστηρίου(ων) τεμαχισμού  Διεύθυνση(εις) και αριθμός(οί) (2) κτηνιατρικής εγκρίσεως της (των) εγκεκριμένης(ων) ψυκτικής(ών) εγκατάστασης(σεων)  ΙΙΙ. Προορισμός του κρέατος  Το κρέας αποστέλλεται από:  (τόπος αποστολής)  στ :  (χώρα και τόπος προορισμού)  με το εξής μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση  Ο υπογράφων επίσημος κτηνίατρος βεβαιώνω ότι:  1. Το ανωτέρω αναφερόμενο νωπό κρέας προέρχεται από:  - ζώα που ευρίσκονταν στην επικράτεια της Βουλγαρίας για τρεις τουλάχιστον μήνες πριν από τη σφαγή τους ή μετά από τη γέννησή τους, εφόσον πρόκειται για ζώα ηλικίας κάτω των τριών μηνών,  - ζώα που προέρχονται από εκμεταλλεύσεις στις οποίες δεν έχει εκδηλωθεί αφθώδης πυρετός κατά τη διάρκεια των προηγούμενων 30 ημερών, ή πανώλης των χοίρων κατά τη διάρκεια των προηγουμένων 40 ημερών, και γύρω από την οποία σε ακτίνα δέκα χιλιομέτρων δεν  έχει παρουσιασθεί κρούσα των εν λόγω ασθενειών κατά τη διάρκεια των προηγουμένων 30 ημερών,  - ζώα που μεταφέρθησαν απευθείας από την εκμετάλλευση καταγωγής τους στο εν λόγω εγκεκριμένο σφαγείο χωρίς να περάσουν από αγορά και χωρίς να έλθουν σε επαφή με ζώα τα οποία δεν πληρούν τους όρους που απαιτούνται για εξαγωγή του κρέατός τους στην  Κοινότητα, και αν έχουν μεταφερθεί με μεταφορικά μέσα, ότι τα τελευταία έχουν καθαρισθεί και απολυμανθεί πριν από τη φόρτωση,  - ζώα που έχουν υποβληθεί στο σφαγείο κατά τις 24 ώρες πριν από τη σφαγή τους σε υγειονομική εξέταση προ της σφαγής, όπως αναφέρεται στην οδηγία 72/462/ΕΟΚ, και δεν έχουν παρουσιάσει ενδείξεις αφθώδους πυρετού,  - ζώα που δεν προέρχονται από εκμεταλλεύσεις στις οποίες για υγειονομικούς λόγους έχει επιβληθεί απαγόρευση λόγω βρουκελλώσεως των χοίρων κατά τη διάρκεια των προηγούμενων έξι εβδομάδων.  2. Το προαναφερθέν νωπό κρέας προέρχεται από εγκατάσταση ή εγκαταστάσεις, στις οποίες μετά τη διάγνωση περιστατικού αφθώδους πυρετού, περαιτέρω παραγωγή κρέατος για εξαγωγή στην Κοινότητα, επιτράπηκε μόνο μετά τη σφαγή όλων των υπαρχόντων ζώων, την  απομάκρυνση όλου του κρέατος και τον τελικό καθαρισμό και την απολύμανση όλων των εγκαταστάσεων υπό την επίβλεψη επίσημου κτηνίατρου.      (τόπος)  (ημερομηνία)  Σφραγίδα    (υπογραφή του επίσημου κτηνίατρου)  (ονοματεπώνυμο με κεφαλαία, τυπικά προσόντα και τίτλοι)    (1) Νωπό κρέας: όλα τα τμήματα των κατοικιδίων μονόπλων, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως. Εντούτοις διατηρημένα διά ψύξεως και κατεψυγμένα κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.    ΠΑΡΑΡΤΗΜΑ Γ  ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας (1) κατοικιδίων μονόπλων που προορίζεται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός πρωτοκόλλου πιστοποιητικού καταλληλότητος (2):  Χώρα εξαγωγής: Βουλγαρία  Υπουργείο:  Υπηρεσία:  Σχετικά:  (προαιρετικό)  Ι. Ταυτοποίηση του κρέατος  Κρέας μονόπλων κατοικιδίων  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) σφαγείου(ων)  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) εργαστηρίου(ων) τεμαχισμού  Διεύθυνση(εις) και αριθμός(οί) (2) κτηνιατρικής εγκρίσεως της (των) εγκεκριμένης(ων) ψυκτικής(ών) εγκατάστασης(σεων)  ΙΙΙ. Προορισμός του κρέατος  Το κρέας αποστέλλεται από:  (τόπος αποστολής)  στ :  (χώρα και τόπος προορισμού)  με το εξής μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση  Ο υπογράφων επίσημος κτηνίατρος βεβαιώνω ότι το ανωτέρω αναφερόμενο νωπό κρέας προέρχεται από ζώα τα οποία ευρίσκοντο στην επικράτεια της Βουλγαρίας τουλάχιστον τρεις μήνες πριν από τη σφαγή τους ή μετά από τη γέννησή τους, εφόσον πρόκειται για ζώα  ηλικίας κάτω των τριών μηνών.      (τόπος)  (ημερομηνία)  Σφραγίδα    (υπογραφή του επίσημου κτηνίατρου)  (ονοματεπώνυμο με κεφαλαία, τυπικά προσόντα και τίτλοι)